CELEX: 62015TN0305
Language: mt
Date: 2015-06-05 00:00:00
Title: Kawża T-305/15: Rikors ippreżentat fil-5 ta’ Ġunju 2015 – Airdata vs Il-Kummissjoni

20150731061617122015/C 270/433052015TC27020150817MT01MTINFO_JUDICIAL20150605343522Kawża T-305/15: Rikors ippreżentat fil-5 ta’ Ġunju 2015 – Airdata vs Il-Kummissjoni
 ---documentbreak--- C2702015MT3420120150605MT0043342352Rikors ippreżentat fil-5 ta’ Ġunju 2015 – Airdata vs Il-Kummissjoni
   (Kawża T-305/15)2015/C 270/43Lingwa tal-kawża: l-Ingliż
      Partijiet
   
   
      Rikorrenti: Airdata AG (Leinfelden-Echterdingen, il-Ġermanja) (rappreżentanti: E. Niitväli u M. Reysen, avukati)
   
      Konvenuta: Il-Kummissjoni Ewropea
   
      Talbiet
   
   
            —
         
         
            tannulla d-Deċiżjoni tal-Kummissjoni C(2014) 443 finali, ippubblikata fit-13 ta’ Marzu 2015, datata 2 ta’ Lulju 2014, adottata fil-kwistjoni M.7018 Telefonica Deutschland vs E Plus skont l-Artikolu 8(2) tar-Regolament (KE) Nru 139/2004 (
                  1
               ), u
         
      
            —
         
         
            tordna lill-Kummissjoni tbati l-ispejjeż tal-proċedura,
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
            1.
         
         
            L-ewwel motiv, ibbażat fuq li d-deċiżjoni kkontestata fiha ksur ta’ obbligu proċedurali importanti kif iddefinit fl-Artikolu 296 (2) TFUE, peress li l-Kummissjoni naqset milli tipprovdi raġunijiet adegwati għall-miżura li tkun adottat.
            
                     —
                  
                  
                     Il-Kummissjoni naqset milli tipprovdi raġunijiet ċari u komprensivi biżżejjed għad-deċiżjoni tagħha li taċċetta ċerti impenji mmirati sabiex jagħmlu tajjeb għat-tħassib serju kompetittiv li kienet identifikat matul l-investigazzjoni tal-kontroll tal-amalgamazzjoni. Id-deċiżjoni naqset b’mod partikolari li tagħti motivazzjoni għaliex il-Kummissjoni tassumi li terz benefiċjarju tal-impenji jkun jista’ jikkompeti effettivament mal-assi inkwistjoni.
                  
               
      
            2.
         
         
            It-tieni motiv, ibbażat fuq li l-Kummissjoni naqset mid-dmir tagħha li tapplika b’mod korrett il-liġi peress li fid-deċiżjoni tagħha hemm applikazzjoni materjalment ineżatta tad-dispożizzjonijiet tal-Unioni dwar il-kontroll tal-amalgamazzjonijiet.
            
                     —
                  
                  
                     Partijiet mill-impenji probabbilment ma humiex ser jiġu implementati, u partijiet ser jippreservaw biss l-istatus quo ante, iżda dawn ma humiex ser jikkontribwixxu għal intensità ikbar ta’ kompetizzjoni. Il-partijiet li fadal ma humiex suffiċjenti sabiex jagħmlu tajjeb għall-ħsara serja għall-kompetizzjoni kkawżata mit-tranżazzjoni inkwistjoni.
                  
               
      (
         1
      )	Regolament tal-Kunsill (KE) Nru 139/2004, tal-20 ta’ Jannar 2004, dwar il-kontroll ta’ konċentrazzjonijiet bejn impriżi (ĠU Edizzjoni Speċjali bil-Malti, Kapitolu 8, Vol. 3, p. 40).